ოლიმპიური მედლების სია

**ოლიმპიური მედლების სია** — ამა თუ იმ ეროვნული ოლიმპიური კომიტეტის მიერ ოლიმპიურ თამაშებზე მოპოვებული ოლიმპიური მედლების საერთო რაოდენობის არაოფიციალური აღრიცხვა.

დღეისათვის არარსებული ეროვნული ოლიმპიური კომიტეტები სიაში გამოსახულია *კურსივით*. ეროვნული ოლიმპიური კომიტეტების მონაცემები არ იკრიბება მათი წინამორბედების და მემკვიდრეების მონაცემებთან. ეროვნული ოლიმპიური კომიტეტები სიაში განლაგებულები არიან ალფავიტის მიხედვით, მაგრამ შეიძლება დახარისხებულები იყვნენ ნებისმიერ სვეტში. სიაში მონაცემები მოყვანილია 2024 წელს პარიზში დამთავრებული ზაფხულის ოლიმპიური თამაშების შედეგების გათვალისწინებით.

## ოლიმპიურ თამაშებში მედლების მომპოვებელი ქვეყნების სია (2016 წლის 22 აგვისტომდე) 
## ოლიმპიურ თამაშებში მედლების ვერმომპოვებელი ქვეყნების სია 
პარიზისს 2024 წლის ზაფხულის ოლიმპიური თამაშების შემდეგ დღევანდელი 206 ეროვნული ოლიმპიური კომიტეტიდან 64-მა, დღეისათვის არარსებულმა 7-მა ეროვნულმა ოლიმპიურმა კომიტეტმა ჯერ კიდევ ვერ მოიპოვა ვერცერთი ოლიმპიური მედალი.

## ოლიმპიურ სახეობებში ყველაზე უფრო მეტი მედლის მფლობელი ქვეყნები 
* ავსტრალიის ნაკრებმა მოიპოვა ყველაზე უფრო მეტი მედალი ტრიათლონში.
* ავსტრიის ნაკრებმა მოიპოვა ყველაზე უფრო მეტი მედალი სამთო-სათხილამურო სრიალში.
* დიდი ბრიტანეთის ნაკრებმა მოიპოვა ყველაზე უფრო მეტი მედალი აფროსნობაში, წყალ-მოტორიან სპორტში, კრიკეტში, თოკით გადათრევაში, პოლოში, რეკეტსში.
* გერმანიის ნაკრებმა მოიპოვა ყველაზე უფრო მეტი მედალი ცხენოსნობაში, ბიატლონში, ბობსლეიში, ციგაობაში.
* გერმანიის დემოკრატიული რესპუბლიკის ნაკრებმა მოიპოვა ყველაზე უფრო მეტი მედალი აკადემიურ ნიჩბოსნობაში.
* ინდოეთის ნაკრებმა მოიპოვა ყველაზე უფრო მეტი მედალი ბალახის ჰოკეიში.
* ესპანეთის ნაკრებმა მოიპოვა ყველაზე უფრო მეტი მედალი ბასკურ პელოტაში.
* იტალიის ნაკრებმა მოიპოვა ყველაზე უფრო მეტი მედალი ფარიკაობაში.
* კანადის ნაკრებმა მოიპოვა ყველაზე უფრო მეტი მედალი ლაკროსში, კერლინგში, ყინულის ჰოკეიში.
* ჩინეთის სახალხო რესპუბლიკის ნაკრებმა მოიპოვა ყველაზე უფრო მეტი მედალი ბადმინტონში, მაგიდის ჩოგბურთში, ბატუტზე ხტომაში.
* კუბის ნაკრებმა მოიპოვა ყველაზე უფრო მეტი მედალი ბეისბოლში.
* ნორვეგიის ნაკრებმა მოიპოვა ყველაზე უფრო მეტი მედალი სათხილამურო ორჭიდში, თხილამურებით რბოლაში.
* რუსეთის ნაკრებმა მოიპოვა ყველაზე უფრო მეტი მედალი სინქრონულ ცურვაში, მხატვრულ ტანვარჯიშში.
* საბჭოთა კავშირის ნაკრებმა მოიპოვა ყველაზე უფრო მეტი მედალი ჭიდაობაში, ხელბურთში, ბაიდარითა და კანოეთი ნიჩბოსნობაში, ტანვარჯიშში, ძალოსნობაში.
* აშშ-ის ნაკრებმა მოიპოვა ყველაზე უფრო მეტი მედალი კალათბურთში, კრივში, ფრენბურთში, გოლფში, მძლეოსნობაში, ცურვაში, წყალში ხტომაში, რაგბიში, სოფტბოლში, ტყვიის სროლაში, ჩოგბურთში, ფეხბურთში, სკელეტონში, ფრისტაილში, ჟე-დე-პომში, როკეში, ამერიკულ ფეხბურთში, წყალ-სათხილამურო სპორტში.
* საფრანგეთის ნაკრებმა მოიპოვა ყველაზე უფრო მეტი მედალი ველორბოლაში, კროკეტში, სავატში.
* შვედეთის ნაკრებმა მოიპოვა ყველაზე უფრო მეტი მედალი ბურთიან ჰოკეიში.
* სამხრეთ კორეის ნაკრებმა მოიპოვა ყველაზე უფრო მეტი მედალი მშვილდოსნობაში, შორტ-ტრეკში, ტაეკვონდოში.
* იაპონიის ნაკრებმა მოიპოვა ყველაზე უფრო მეტი მედალი ძიუდოში.

## შენიშვნები სიებში 
### შენიშვნები დღეისათვის არარსებული ქვეყნების სიისათვის 
*  → ,  *ავსტრალაზია* (ANZ) 1908 და 1912 წლების ზაფხულის ოლიმპიურ თამაშებზე მონაწილეობდა, როგორც ავსტრალიის (AUS) და ახალი ზელანდიის (NZL) გაერთიანებული გუნდი.
*  →  → ,  პირველი მსოფლიო ომის შემდეგ *ჩეხოსლოვაკიის* (TCH) შექმნამდე ბოჰემიის (დღეისათვის ჩეხეთის ნაწილი) სპორტსმენები მონაწილეობდნენ 1900, 1908 და 1912 წლების ოლიმპიურ თამაშებზე. *ჩეხოსლოვაკია* მონაწილეობდა 1920—1992 წლების ოლიმპიურ თამაშებზე, მისი დაშლის შემდეგ 1994 წლიდან მის მაგივრად მონაწილეობენ ჩეხეთი (CZE) და სლოვაკეთი (SVK).
*  → , ,  ბარბადოსის (BAR), იამაიკის (JAM) და ტრინიდადი და ტობაგოს (TRI) სპორტსმენები 1960 წლის ზაფხულის ოლიმპიურ თამაშებზე მონაწილეობდნენ *ვესტ-ინდოეთის ფედერაციის* (BWI) შემადგენლობაში. ვესტ-ინდოეთის ფედერაცია არსებობდა მხოლოდ 1958—1962 წლებში, ამიტომ 1964 წლიდან მასში შემავალი სუბიექტები ოლიმპიურ თამაშებში მონაწილეობენ, როგორც დამოუკიდებელი ქვეყნები.
* , , ,  →  გერმანიის გუნდი ოლიმპიურ თამაშებში მონაწილეობდა 1896—1952 წლებში და 1992 წლიდან დღემდე. მეორე მსოფლიო ომის შემდეგ გერმანიის გაყოფის გამო 1952 წლის ზაფხულის ოლიმპიურ თამაშებზე გერმანია წარდგენილი იყო ორი გუნდით — გერმანია (GER) და *ზაარი* (SAA). ზაარი დაუბრუნდა გერმანიის ფედერაციულ რესპუბლიკას 1957 წლის 1 იანვარს და ამის შემდეგ ზაარის სპორტსმენები გამოდიოდნენ გერმანიის გუნდის შემადგენლობაში. *გერმანიის დემოკრატიული რესპუბლიკა* არ მონაწილეობდა 1952 წლის ოლიმპიურ თამაშებში, რადგანაც მისმა ეროვნულმა ოლიმპიურმა კომიტეტმა საერთაშორისო ოლიმპიური კომიტეტისაგან «დროებითი» აღიარება მიიღო მხოლოდ 1955 წელს. 1956—1964 წლების ოლიმპიურ თამაშებზე გერმანია მონაწილეობდა *გერმანიის გაერთიანებული გუნდით* (EUA), რომელიც წარმოადგენდა *გერმანიის ფედერაციული რესპუბლიკის* და *გერმანიის დემოკრატიული რესპუბლიკის* ეროვნულ ოლიმპიურ კომიტეტებს. იმის შემდეგ, რაც 1968 წელს გერმანიის დემოკრატიული რესპუბლიკის ეროვნულმა ოლიმპიურმა კომიტეტმა საერთაშორისო ოლიმპიური კომიტეტისაგან მიიღო სრული აღიარება, 1968—1988 წლების ოლიმპიურ თამაშებში *გერმანიის დემოკრატიული რესპუბლიკა* (GDR) და *გერმანიის ფედერაციული რესპუბლიკა* (FRG) გამოდიოდნენ ცალკე გუნდებად.
* ,  →  *მალაიის ფედერაციის* (MAL) სპორტსმენები 1956 და 1960 წლების ზაფხულის ოლიმპიურ თამაშებში და 1963 წელს მალაიზიის (MAS) შექმნამდე *ჩრდილოეთი ბორნეოს* (NBO) სპორტსმენები 1956 წლის ზაფხულის ოლიმპიურ თამაშებში მონაწილეობდნენ დამოუკიდებელი გუნდის შემადგენლობაში.
*  ნიდერლანდების (NED) შემადგენლობაში მყოფი ყოფილი ავტონომია *ნიდერლანდების ანტილის კუნძულების* (AHO) გუნდი გამოდიოდა 1952—2008 წლების ზაფხულის ოლიმპიურ თამაშებში. ნიდერლანდების ანტილის კუნძულების ეროვნული ოლიმპიური კომიტეტის წევრობა საერთაშორისო ოლიმპიურ კომიტეტში შეწყდა 2011 წელს ნიდერლანდების ანტილის კუნძულების, როგორც სახელმწიფოებრივი წარმონაქმნის, 2010 წლის 10 ოქტომბერს გამოცხადებული დაშლის გამო.
*  →  →  →  *რუსეთის იმპერია* (RU1) პირველ მსოფლიო ომამდე მონაწილეობდა 1900, 1908 და 1912 წლების ოლიმპიურ თამაშებში. *საბჭოთა სოციალისტური რესპუბლიკების კავშირი* (URS) მის დაშლამდე მონაწილეობდა 1952—1988 წლების ოლიმპიურ თამაშებში. *გაერთიანებული გუნდი* (EUN) — ადრე საბჭოთა კავშირის შემადგენლობაში შემავალი დამოუკიდებელ სახელმწიფოთა თანამეგობრობის რამდენიმე ქვეყნის გაერთიანებული გუნდის დასახელება, რომელიც გამოდიოდა 1992 წლის ოლიმპიურ თამაშებში. 1994 წლიდან რუსეთი (RUS) და სხვა პოსტსაბჭოთა რესპუბლიკები ოლიმპიურ თამაშებში დამოუკიდებელი გუნდებით მონაწილეობენ.

* ,  → ,  სერბეთი (SRB, 1912, 2006 წლიდან დღევანდელ დღემდე) ოლიმპიურ თამაშებში პირველად მონაწილეობდა 1912 წელს. *იუგოსლავია* (YUG, 1920—1992 წლებში ზამთრის) მეორე მსოფლიო ომამდე მონაწილეობდა 5 ოლიმპიურ თამაშებში (1920—1936), როგორც *იუგოსლავიის სამეფო* (ოფიციალურად 1929 წლამდე — *სერბების, ხორვატების და სლოვენიელების სამეფო*) და იუგოსლავიის დაშლამდე ყველა ოლიმპიურ თამაშებში (1948—1992 ზამთრის), როგორც *იუგოსლავიის სოციალისტური ფედერაციული რესპუბლიკა*. შემდგომში 1992 წლიდან ზოგიერთი პოსტიუგოსლავიური რესპუბლიკა (ხორვატია, სლოვენია, ბოსნია და ჰერცეგოვინა) გამოდიოდა, როგორც დამოუკიდებელი გუნდი, ხოლო ინდივიდუალური სპორტსმენები *იუგოსლავიის საკავშირო რესპუბლიკიდან (სერბია და ჩერნოგორია)* გაერთიანებული ერების ორგანიზაციის სანქციების გამო 1992 წლის ოლიმპიურ თამაშებზე გამოდიოდნენ, როგორც *ოლიმპიური თამაშების დამოუკიდებელი მონაწილეები* (IOP). ამავე გუნდში გამოდიოდნენ მაკედონიის სპორტსმენები, რადგან ამ ქვეყნის ეროვნული ოლიმპიური კომიტეტი ჯერ არ იყო შექმნილი. მაკედონიამ, როგორც დამოუკიდებელი ქვეყნის გუნდმა ოლიმპიურ თამაშებში მონაწილეობის მიღება დაიწყო  1996 წლიდან. *სერბეთი და ჩერნოგორია* (SCG, 1996—2006), რომელიც შედგებოდა სერბეთის და ჩერნოგორიის რესპუბლიკებისგან, მონაწილეობდა, როგორც *იუგოსლავიის საკავშირო რესპუბლიკა* (YUG, 1996—2002 წლები) და როგორც *სერბია და ჩერნოგორია* (SCG, 2004—2006 წლები). 2008 წელს პირველი მონაწილეობიდან 96 წლის შემდეგ სერბეთი დაბრუნდა ოლიმპიურ თამაშებში, როგორც დამოუკიდებელი გუნდი, ჩერნოგორიაც ამავე წლიდან მონაწილეობს, როგორც დამოუკიდებელი გუნდი.
* ,  →  1990 წელს იემენის გაერთიანებამდე იემენის არაბთა რესპუბლიკის სპორტსმენები დამოუკიდებელ გუნდათ მონაწილეობდნენ 1984 და 1988 წლების ოლიმპიურ თამაშებში, ზუსტად ასევე იემენის სახალხო-დემოკრატიული რესპუბლიკის სპორტსმენები მონაწილეობდნენ 1988 წლის ოლიმპიურ თამაშებში. ერთ ქვეყნად გაერთიანების შემდეგ იემენის (YEM) გუნდი ოლიმპიურ თამაშებში მონაწილეობს 1992 წლიდან.
*  → ,  *ჩინეთის რესპუბლიკა*, რომელიც მთელ ჩინეთს წარმოადგენდა (ტაივანის ჩათვლით), მონაწილეობას იღებდა 1932, 1936 და 1948 წლების ოლიმპიურ თამაშებში *ჩინეთის* სახელით. ჩინეთში სამოქალაქო ომის შემდეგ ჩინეთის სახალხო რესპუბლიკა (CHN) და ტაივანი (TPE) ოლიმპიურ თამაშებში ცალ-ცალკე გუნდებად მონაწილეობენ.
*  პირველ ოლიმპიურ თამაშებში (1896—1904 წლები) მონაწილე სხვადასხვა სპორტსმენებისგან შემდგარი შერეული გუნდების აღსანიშნავი საერთაშორისო ოლიმპიური კომიტეტის მიერ გამოყენებული სპეციალური კოდი. არ ჯამდება შესაბამისი გუნდების შედეგებთან.
*  საერთაშორისო ოლიმპიური კომიტეტის მიერ არაღიარებული ეროვნული ოლიმპიური კომიტეტის სპორტსმენებისათვის საერთაშორისო ოლიმპიური კომიტეტის მიერ გამოყენებული სპეციალური კოდი. 2000 წლის ზაფხულის ოლიმპიურ თამაშებზე 4 სპორტსმენი აღმოსავლეთ ტიმორიდან გამოდიოდა, როგორც *ინდივიდუალური ოლიმპიური სპორტსმენი* (IOA). 2012 წლის ზაფხულის ოლიმპიურ თამაშებზე 3 სპორტსმენი ყოფილი ნიდერლანდების ანტილის კუნძულებიდან და 1 სპორტსმენი სამხრეთ სუდანიდან გამოდიოდა, როგორც *დამოუკიდებელი ოლიმპიური სპორტსმენი* (IOA).

### შენიშვნები ქვეყნის დასახელების ცვლილების მიხედვით 
*  ბელიზი მონაწილეობას იღებდა 1968 და 1972 წლების ოლიმპიურ თამაშებზე *ბრიტანეთის ჰონდურასის* (HBR) სახელით.
*  ბენინი მონაწილეობას იღებდა 1972 წლის ოლიმპიურ თამაშებზე *დაგომეის* (DAH) სახელით.
*  ბურკინა-ფასო მონაწილეობას იღებდა 1972 წლის ოლიმპიურ თამაშებზე *ზემო ვოლტის რესპუბლიკის* (VOL) სახელით.
*  ჩინეთში სამოქალაქო ომის შემდეგ ტაივანი (TPE) მონაწილეობდა *ჩინეთის რესპუბლიკის* სახელით в играх 1956, 1960, 1972 და 1976 (ზამთრის) წლების ოლიმპიურ თამაშებზე და *ტაივანის* სახელით 1964 და 1968 წლების ოლიმპიურ თამაშებზე. 1979 წელს საერთაშორისო ოლიმპიურმა კომიტეტმა, როგორც კომპრომისი, დაიწყო *ჩინეთის ტაიბეის დასახელების გამოყენება*, რომელიც მისაღები იყო ჩინეთის სახალხო რესპუბლიკისათვის (CHN), რამაც მას საშუალება მისცა გამოსულიყო ოლიმპიურ თამაშებზე. დასახელება ჩინეთის ტაიბეი პირველად გამოყენებული იქნა 1984 წლის ოლიმპიურ თამაშებზე. *ჩინეთის რესპუბლიკის* მონაწილეობა, რომელიც 1949 წლამდე წარმოადგენდა მთელ ჩინეთს (ტაივანის ჩათვლით), 1932, 1936 და 1948 წლების ოლიმპიურ თამაშებზე არ გაითვალისწინება ტაივანთან ჯამურ მონაცემებში.
*  კონგოს დემოკრატიული რესპუბლიკა მონაწილეობას იღებდა 1984—1996 წლების ოლიმპიურ თამაშებზე *ზაირის* (ZAI) სახელით.
*  კოტ-დ’ივუარი მონაწილეობას იღებდა 1964—1988 წლების ოლიმპიურ თამაშებზე *სპილოს ძვლის ნაპირის* სახელით.
*  ეგვიპტე მონაწილეობას იღებდა 1960—1968 წლების ოლიმპიურ თამაშებზე, როგორც *არაბთა გაერთიანებული რესპუბლიკა* (UAR).
*  დიდი ბრიტანეთი 1896—1920 წლების ოლიმპიურ თამაშებზე მონაწილეობას იღებდა, როგორც დიდი ბრიტანეთისა და ირლანდიის გაერთიანებული სამეფო, ხოლო 1924 წლიდან დღემდე, როგორც დიდი ბრიტანეთისა და ჩრდილოეთ ირლანდიის გაერთიანებული სამეფო, ორივე შემთხვევაში გუნდისთვის გამოიყენებოდა სახელწოდება «დიდი ბრიტანეთი» და კოდი GBR.

*  1957 წელს განის დამოუკიდებლობამდე დიდი ბრიტანეთის კოლონიის გუნდი *ოქროს ნაპირი* მონაწილეობას იღებდა 1952 წლის ოლიმპიურ თამაშებზე.
*  1966 წელს გაიანის დამოუკიდებლობამდე *ბრიტანეთის გვიანა* მონაწილეობას იღებდა 1948—1964 წლების ოლიმპიურ თამაშებზე.
*  ჰონგ-კონგი (HKG) 1952—1996 წლების ოლიმპიურ თამაშებზე მონაწილეობას იღებდა, როგორც დიდი ბრიტანეთის კოლონია, ხოლო 2000 წლიდან, როგორც ჩინეთის სახალხო რესპუბლიკის ტერიტორია.
*  მიანმარი მონაწილეობას იღებდა 1948—1988 წლების ოლიმპიურ თამაშებზე *ბირმის* (BIR) სახელით.
*  სამოა მონაწილეობას იღებდა 1948—1996 წლების ოლიმპიურ თამაშებზე *დასავლეთ სამოის* სახელით.
*  შრი-ლანკა მონაწილეობას იღებდა 1948—1972 წლების ოლიმპიურ თამაშებზე *ცეილონის დომინიონის* (CEY) სახელით.
*  მიუხედავად იმისა, რომ *ტანგანიიკის რესპუბლიკა* და *ზანზიბარი* 1964 წლის აპრილში უკვე გაერთიანდა ტანზანიის გაერთიანებულ რესპუბლიკად, 1964 წლის ოლიმპიური თამაშების ოფიციალურ ანგარიშში ქვეყნის დასახელება მოიხსენიებოდა, როგორც *ტანგანიიკა*.
*  ზამბიამ დამოუკიდებლობა მიიღო 1964 წლის ზაფხულის ოლიმპიური თამაშების ბოლო დღეს, მაგრამ ამ თამაშებში მონაწილეობდა, როგორც *ჩრდილოეთი როდეზია* (NRH).
*  1980 წელს ზიმბაბვეს დამოუკიდებლობამდე, *სამხრეთი როდეზია* 1928, 1960 და 1964 წლების ოლიმპიურ თამაშებზე მონაწილეობას იღებდა, როგორც *როდეზია* (RHO).

### შენიშვნები ქვეყნების ოლიმპიურ თამაშებში მონაწილეობის მიხედვით 
*  ბრუნეი 1988 წლის ზაფხულის ოლიმპიურ თამაშებზე წარმოდგენილი იყო მხოლოდ ერთი ოფიციალური პირით, სპორტსმენებს თამაშებზე მონაწილეობა არ მიუღიათ, რის გამოც ზაფხულის ოლიმპიურ თამაშებში მონაწილეობის საერთო რაოდენობაში არ გაითვალისწინება 1988 წლის ზაფხულის ოლიმპიური თამაშები.
*  ჯიბუტის წარმომადგენლებმა მონაწილეობა მიიღეს 2004 წლის ზაფხულის ოლიმპიური თამაშების გახსნის ცერემონიაში, მაგრამ ქვეყნის სპორტსმენებს არ მიუღიათ მონაწილეობა ოლიმპიურ თამაშებში, რის გამოც 2004 წლის ოლიმპიური თამაშები არ არის გათვალისწინებული ზაფხულის ოლიმპიურ თამაშებში მონაწილეობის საერთო რაოდენობაში.
*  ლიბერიის სპორტსმენებმა მონაწილეობა მიიღეს 1980 წლის ზაფხულის ოლიმპიური თამაშების გახსნის ცერემონიაში, მაგრამ შემდეგ შეუერთდნენ ბოიკოტის მომხრეებს და ოლიმპიურ თამაშებში მონაწილეობა არ მიუღიათ, რის გამოც 1980 წლის ოლიმპიური თამაშები არ არის გათვალისწინებული ზაფხულის ოლიმპიურ თამაშებში მონაწილეობის საერთო რაოდენობაში.
*  ლიბიის სპორტსმენებმა მონაწილეობა მიიღეს 1964 წლის ზაფხულის ოლიმპიური თამაშების გახსნის ცერემონიაში, მაგრამ შემდეგ დატოვეს შეჯიბრებები, რის გამოც 1964 წლის ოლიმპიური თამაშები არ არის გათვალისწინებული ზაფხულის ოლიმპიურ თამაშებში მონაწილეობის საერთო რაოდენობაში.
*  სურინამი მონაწილეობდა 1960 წლის ზაფხულის ოლიმპიური თამაშების გახსნის ცერემონიაში, მაგრამ მისმა ერთადერთმა სპორტსმენმა თამაშების განრიგში მომხდარი შეცდომის გამო არ მიიღო მონაწილეობა შეჯიბრებაზე, რის გამოც 1960 წლის ოლიმპიური თამაშები არ არის გათვალისწინებული ზაფხულის ოლიმპიურ თამაშებში მონაწილეობის საერთო რაოდენობაში.

*  ინდოეთის სპორტსმენებმა ოლიმპიური თამაშების გახსნის ცერემონიაში მონაწილეობა მიიღეს ოლიმპიური დროშის ეგიდით და პირველ დღეებში 2014 წლის ზამთრის ოლიმპიურ თამაშებზე გამოდიოდნენ, როგორც ოლიმპიადის დამოუკიდებელი მონაწილეები, რისი მიზეზიც იყო საერთაშორისო ოლიმპიური კომიტეტის მიერ ინდოეთის ოლიმპიური კომიტეტის აღიარების დროებითი შეწყვეტა. 2014 წლის 11 თებერვალს ინდოეთის ოლიმპიურმა კომიტეტმა აღიდგინა უფლებები და ამ დღიდან ინდოეთის სპორტსმენები გამოდიოდნენ ინდოეთის დროშით.
*  აღმოსავლეთ ტიმორის სპორტსმენები 2000 წლის ზაფხულის ოლიმპიურ თამაშებზე მონაწილეობდნენ, როგორც *ოლიმპიადის ინდივიდუალური სპორტსმენები* (IOA). ნიდერლანდების ანტილის კუნძულების სპორტსმენები 2012 წლის ზაფხულის ოლიმპიურ თამაშებზე მონაწილეობდნენ, როგორც *ოლიმპიადის დამოუკიდებელი სპორტსმენები* (IOA). ეს გამოსვლები არ არის გათვალისწინებული აღმოსავლეთი ტიმორისა და ნიდერლანდების ანტილის კუნძულების ზაფხულის ოლიმპიურ თამაშებზე მონაწილეობის საერთო რაოდენობაში.
*  1896—1904 წლებში სხვა ქვეყნის სპორტსმენებთან ერთად შერეული გუნდის შემადგენლობაში მოპოვებული მედლების აღრიცხვის გარეშე.

### შენიშვნები ალტერნატიული წყაროების მიხედვით მონაცემების სხვადასხვაობაზე 
*  ბულგარეთის ოლიმპიური კომიტეტი ამტკიცებს, რომ სოფიაში მცხოვრები შვეიცარიელი ტანვარჯიშის პედაგოგი Charles Champaud გამოდიოდა ბულგარეთის სახელით 1896 წლის ზაფხულის ოლიმპიურ თამაშებში. საერთაშორისო ოლიმპიური კომიტეტი აღიარებს ბულგარეთის მონაწილეობას 1896 წლის ზაფხულის ოლიმპიურ თამაშებში.
*  ჩილეს ოლიმპიური კომიტეტი ამტკიცებს, რომ ჩილელი დიპლომატი ლუის სუბერკასიუქსი გამოდიოდა ჩილეს სახელით 1896 წლის ზაფხულის ოლიმპიურ თამაშებში. საერთაშორისო ოლიმპიური კომიტეტი აღიარებს ჩილეს მონაწილეობას 1896 წლის ზაფხულის ოლიმპიურ თამაშებში.
*  ზოგიერთი მონაცემებით 1900 წლის ზაფხულის ოლიმპიურ თამაშებში მოასპარეზე მოფარიკავე Léon Thiércelin იყო ჰაიტელი, მაგრამ საერთაშორისო ოლიმპიური კომიტეტი არ აღიარებს ჰაიტის მონაწილეობას 1900 წლის ზაფხულის ოლიმპიურ თამაშებში.
*  ზოგიერთი მონაცემებით 1900 წლის ზაფხულის ოლიმპიურ თამაშებში მოასპარეზე მოფარიკავე Freydoun Malkom იყო ირანელი, მაგრამ საერთაშორისო ოლიმპიური კომიტეტი არ აღიარებს ირანის მონაწილეობას 1900 წლის ზაფხულის ოლიმპიურ თამაშებში.
*  ზოგიერთი მონაცემებით 1900 წლის ზაფხულის ოლიმპიურ თამაშებში მოასპარეზე მოფარიკავე Carlos de Candamo იყო პერუელი, მაგრამ საერთაშორისო ოლიმპიური კომიტეტი არ აღიარებს პერუს მონაწილეობას 1900 წლის ზაფხულის ოლიმპიურ თამაშებში.
*  1900 წლის ზაფხულის ოლიმპიურ თამაშებში Enrico Brusoni-ის ოქროს მედალი მამაკაცთა ქულების მიხედვით ველორბოლაში ოფიციალურად აღიარებულია იტალიის ეროვნული ოლიმპიური კომიტეტის მიერ, მაგრამ საერთაშორისო ოლიმპიური კომიტეტი არ აღიარებს აღნიშნულ რბოლას 1900 წლის ზაფხულის ოლიმპიური თამაშების პროგრამის ნაწილად.
*  მონაკოს სპორტსმენებმა 1924 წლის ზაფხულის ოლიმპიურ თამაშებში მოიპოვეს ბრინჯაოს მედალი ხელოვნების კონკურსში, მაგრამ ეს შეჯიბრება საერთაშორისო ოლიმპიური კომიტეტის მიერ არ იყო აღიარებული 1924 წლის ზაფხულის ოლიმპიური თამაშების პროგრამის ნაწილად.

*  1900 წლის ზაფხულის ოლიმპიური თამაშების ოქროსმედალოსანი მარათონში ფრანგი მძლეოსანი მიშელ თეატო დაიბადა ლუქსემბურგში, მაგრამ საერთაშორისო ოლიმპიური კომიტეტი მას თვლის საფრანგეთის წარმომადგენლად და არ თვლის ლუქსემბურგს 1900 წლის ზაფხულის ოლიმპიური თამაშების მონაწილე ქვეყნების სიაში.
*  ოფიციალური მონაცემები იძლევა საწინააღმდეგო ინფორმაციას 1904 წლის ზაფხულის ოლიმპიურ თამაშებში ალბერტ კორის მონაწილეობის შესახებ. მიუხედავად იმისა, რომ ოლიმპიური თამაშების ანგარიშში ალბერტ კორი მოხსენებულია როგორც «ჩიკაგოს ათლეტიკური ასოციაციის ღირსების დამცველი ფრანგი», საერთაშორისო ოლიმპიური კომიტეტი მის მიერ მარათონში მოპოვებულ მედალს საფრანგეთის ნაცვლად აკუთვნებს აშშ-ს, სამაგიეროდ 1904 წლის ზაფხულის ოლიმპიურ თამაშებში მძლეოსნობაში 4 მილზე გუნდური გარბენის მედალს აშშ-ის ნაცვლად აკუთვნებს სხვადასხვა ქვეყნის სპორტსმენებისაგან შემდგარ შერეულ გუნდს.
*  ზოგიერთი მონაცემებით 1904 წლის ზაფხულის ოლიმპიური თამაშების ჭიდაობის შეჯიბრებებში ნორვეგიამ მოიპოვა ორი ოქროს მედალი, მაგრამ საერთაშორისო ოლიმპიური კომიტეტი არ აღიარებს ნორვეგიის მონაწილეობას 1904 წლის ზაფხულის ოლიმპიურ თამაშებში და ამ მედლებს აშშ-ს აკუთვნებს.
*  მარათონელი Bob Fowler დაიბადა დიდი ბრიტანეთის კოლონია ნიუფაუნდლენდში და 1904 წლის ზაფხულის ოლიმპიურ თამაშებში ასპარეზობდა აშშ-ის სახელით, ზოგიერთი წყარო ნიუფაუნდლენდს მოიხსენიებს 1904 წლის ზაფხულის ოლიმპიური თამაშების მონაწილეთა სიაში, მაგრამ საერთაშორისო ოლიმპიური კომიტეტი არ აღიარებს ნიუფაუნდლენდის მონაწილეობას 1904 წლის ზაფხულის ოლიმპიურ თამაშებში.
*  იტალიელი ველოსიპედისტი Frank Bizzoni ცხოვრობდა აშშ-ში და ასპარეზობდა 1904 წლის ზაფხულის ოლიმპიურ თამაშებში. ამასთან ყველა ანგარიშში ის მოხსენებულია, როგორც ველოსიპედისტი აშშ-დან. საერთაშორისო ოლიმპიური კომიტეტი არ აღიარებს იტალიის მონაწილეობას 1904 წლის ზაფხულის ოლიმპიურ თამაშებში.

## რესურსები ინტერნეტში
* 
* OlympiaStatistik.de (2006) 
* NBC 
* Historical Medals - london2012.com  (Summer Games, not corrected for disqualifications after 13 August 2012)
* All-time Olympic Medals - series of interactive maps
* International Olympic Committee medal database
* Official Olympic Reports

## სქოლიო
კატეგორია:ოლიმპიური თამაშები
კატეგორია:მულტისპორტული შეჯიბრებების მედლების ცხრილები